
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 664 

18 Μαΐου 2005 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός συμπληρωματικής αποζημίωσης των 
πληγέντων από τις πλημμύρες της 22ας Ιανουάρι¬ 


ου 2004 σε περιοχές του Νομού Λέσβου. 1 

Παράταση καταβολής δόσεων της ρύθμισης ληξιπρο¬ 
θέσμων χρεών ν. 3259/2004. 2 


Παράταση προθεσμιών υποβολής των δηλώσεων φο¬ 
ρολογίας εισοδήματος καθώς και των συμπληρω¬ 
ματικών δηλώσεων και του «Ειδικού Σημειώματος 
Περαίωσης ΦΠΑ» που υποβάλλονται σύμφωνα με 
τις διατάξεις των άρθρων 13 έως και 17 του ν. 


3296/2004. 3 

Παράταση προθεσμίας υποβολής δηλώσεων φορολο¬ 
γίας εισοδήματος ανωνύμων εταιρειών λόγω εορ¬ 
τής της Πρωτομαγιάς. 4 

Ανάθεση διενέργειας φορολογικού ελέγχου. 5 

Συγκρότηση Γνωμοδοτικής Επιτροπής για την αξιολό¬ 
γηση των προτάσεων που υποβλήθηκαν στο πλαί¬ 


σιο της Κατηγορίας Πράξεων 2.3.2.β «Δημιουργία 
εικονικών επιχειρήσεων στα ΤΕΕ» της Ενέργειας 
2.3.2 «Ανάπτυξη των Τεχνικών Επαγγελματικών Εκ¬ 
παιδευτήριων (ΤΕΕ) και των Σχολικών Εργαστηρια¬ 
κών Κέντρων (ΣΕΚ) του Μέτρου 2.3. του ΕΠΕΑΕΚ 
II, που συγχρηματοδοτείται από την Ευρωπαϊκή 
Ένωση. 6 

Συγκρότηση Γνωμοδοτικής Επιτροπής για την αξιολό¬ 
γηση των προτάσεων που υποβλήθηκαν στο πλαί¬ 
σιο της Κατηγορίας Πράξεων 3.1.2.β «Ενθάρρυνση 
επιχειρηματικών δράσεων, καινοτομικών εφαρμο¬ 
γών και μαθημάτων επιλογής φοιτητών και σπου¬ 
δαστών» της Ενέργειας 3.1.2 «Προγράμματα Επι¬ 
χειρηματικότητας στην Τριτοβάθμια Εκπαίδευση» 
του Μέτρου 3.1 του ΕΠΕΑΕΚ II, που συγχρηματο- 


δοτείται από την Ευρωπαϊκή Ένωση. 7 

Απόκτηση της Ελληνικής ιθαγένειας από τον ομογενή 
Μαρτάσοβ Γκελάκις (Μαάαεον ΘυθΙαΙάε) του Ευ¬ 
σταθή και της Σάϊα. 8 


ΑΠΟΦΑΣΕΙ Σ 

Αριθ. 17312 (ΐ) 

Καθορισμός συμπληρωματικής αποζημίωσης των πληγέ¬ 
ντων από τις πλημμύρες της 22ας Ιανουάριου 2004 σε 
περιοχές του Νομού Λέσβου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ - 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 36 του ν. 2459/1997 (ΦΕΚ 
17/τ.Α'/18.2.1997) κατάργηση φορολογικών απαλλαγών 
και άλλες διατάξεις. 

2. Τις διατάξεις του ν. 1558/1985 (ΦΕΚΑ’ 137) «Κυβέρ¬ 
νηση και Κυβερνητικά Οργανα» όπως αυτός τροποποιή¬ 
θηκε και συμπληρώθηκε με τον. 2081/1992 (ΦΕΚΑ' 154). 

3. Το άρθρο 22 του ν. 2362/1995 (ΦΕΚ 247/τ.Α'/ 
27.11.1995) «Περί Κωδικός Δημοσίου Λογιστικού». 

4. Την υπ’ αριθμ. 1358/Α32/25.2.2004 (ΦΕΚ 454/Β/ 
5.3.2004) κοινή υπουργική απόφαση των Υπουργών Οικο¬ 
νομίας και Οικονομικών, Εσωτερικών, Δημ. Διοίκησης και 
Αποκέντρωσης, Οικονομίας και Περιβάλλοντος, Χωροτα¬ 
ξίας και Δημοσίων Έργων, με την οποία οριοθετούνται πε¬ 
ριοχές του Ν. Λέσβου, του Ν. Χίου, του Ν. Κυκλάδων, του 
Ν. Εύβοιας καιτου Ν. Σάμου που επλήγησαν από τις πλημ¬ 
μύρες της θεομηνίας της 22ας Ιανουάριου 2004. 

5. Το υπ’ αριθμ. Φ. 311.3/680/1.12.2004 έγγραφο της 
Νομαρχιακής Αυτοδιοίκησης Λέσβου. 

6. Την υπ’ αριθμ. 51749/Β.3356/30.12.2004 (ΦΕΚ 
1974/τ.Β'/31.12.2004) κοινή υπουργική απόφαση των 
Υπουργών Οικονομίας και Οικονομικών, Ανάπτυξης και 
Περιβάλλοντος, Χωροταξίας και Δημοσίων Έργων. 

7. Την ανάγκη υποβοήθησης των επιχειρήσεων που εί¬ 
ναι εγκατεστημένες και λειτουργούν σε περιοχές της Νο¬ 
μαρχιακής Αυτοδιοίκησης Λέσβου και υπέστησαν ζημίες 
από τις πλημμύρες της θεομηνίας της 22ας Ιανουάριου 
2004, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

1. Παρέχεται συμπληρωματική επιχορήγηση για την 
αντιμετώπιση των ζημιών που προκλήθηκαν από τις πλημ¬ 
μύρες της θεομηνίας της 22ας Ιανουάριου 2004 σε πε¬ 
ριοχές της Νομαρχιακής Αυτοδιοίκησης Λέσβου οι οποί¬ 
ες έχουν οριοθετηθεί με την υπ’ αριθμ. 1358/Α32/ 
25.2.2004 (ΦΕΚ454/Β/5.3.2004) απόφαση του Υπουργού 
Περιβάλλοντος, Χωροταξίας και Δημοσίων Έργων, σε 
βιομηχανικές και βιοτεχνικές μονάδες, εμπορικά κατα¬ 
στήματα, αγροτικές εκμεταλλεύσεις, άλλες επιχειρήσεις 
και μη κερδοσκοπικού χαρακτήρα φορείς. 

Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά αυ¬ 
τοκίνητα δημόσιας και ιδιωτικής χρήσης τα οποία κατε- 
γράφησαν από την αρμόδια Επιτροπή ως ολοσχερώς κα¬ 
τεστραμμένα από τις πλημμύρες. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας ζημίας, από την αρμό¬ 
δια Νομαρχιακή Επιτροπή εντοπισμού, καταγραφής και 
αποτίμησης ζημιών από τις πλημμύρες, σύμφωνα με τις 
διατάξεις του άρθρου 36 του ν. 2459/1997. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρε¬ 
σία της Νομαρχίας, ή σε περίπτωση δευτεροβάθμιας Επι¬ 
τροπής από την Περιφέρεια, με βάση τις ζημιές που κατέ¬ 
γραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στο ποσό των 2.100 ευρώ 
περίπου και θα βαρύνει τον Προϋπολογισμό των Δημο¬ 
σίων Επενδύσεων. (ΣΑΕ 027/5 του Υπ. Ανάπτυξης). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

Γ. ΑΛΟΓΟΣΚΟΥΦΗΣ Δ. ΣΙΟΥΦΑΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Γ. ΣΟΥΦΛΙΑΣ 
-♦- 

Αριθ. 1047551/3131-20/0016 (2) 

Παράταση καταβολής δόσεων της ρύθμισης 
ληξιπροθέσμων χρεών ν. 3259/2004. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29 του ν. 3259/2004 (ΦΕΚ 
149 τ.Α’/4.8.2004) μετις οποίες εξουσιοδοτείται ο Υπουρ¬ 
γός Οικονομίας και Οικονομικών με αποφάσεις του να 
ρυθμίζει τις λεπτομέρειες εφαρμογής, τα χρονικά δια¬ 
στήματα ισχύος και κάθε ειδικότερο θέμα των κεφαλαίων 
Α’, Β’ και Γ’ του ανωτέρω νόμου. 


2. Τις διατάξεις της παραγράφου 4 του άρθρου 15 του 
ίδιου νόμου, με το οποίο ορίζονται οι προϋποθέσεις απώ¬ 
λειας της ρύθμισης. 

3. Το γεγονός ότι πολλοί οφειλέτες απώλεσαν το δικαί¬ 
ωμα της ευεργετικής ρύθμισης για το λόγο κυρίως ότι δεν 
ήταν ενήμεροι για χρονικό διάστημα μεγαλύτερο του τρι¬ 
μήνου στα χρέη τους που κατέστησαν ληξιπρόθεσμα από 
1.3.2004 και μετά. 

4. Την υπ’ αριθμ. 14650/ΔΙΟΕ/85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών, με την οποία εκχωρούνται αρμοδιότη¬ 
τες στους Υφυπουργούς Οικονομίας και Οικονομικών. 

5. Το γεγονός ότι με την παρούσα απόφαση δενπροκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Οφειλέτες που υπήχθησαν στη ρύθμιση των άρθρων 
12-15 ν. 3259/2004, με την καταβολή τουλάχιστον της 
πρώτης δόσης αυτής την οποία στη συνέχεια απώλεσαν, 
δύνανται να τη συνεχίσουν εφόσον: 

α) Καταβάλουν όλες τις οφειλόμενες έως 31.5.2005 δό¬ 
σεις αυτής, οι οποίες επιβαρύνονται μετις αναλογούσες, 
στο συνολικό ποσό της κάθε δόσης, κατά Κ.Ε.Δ.Ε. προ¬ 
σαυξήσεις εκπρόθεσμης καταβολής, από την ημερομη¬ 
νία λήξης τους σύμφωνα με τα στοιχεία της ρύθμισης. 

β) Καταστούν ενήμεροι, για οφειλές που έγιναν ληξι¬ 
πρόθεσμες από 1ης Μαρτίου 2004 και μετά κατά τα ορι¬ 
ζόμενα στις διατάξεις του πρώτου εδαφίου της παραγρά¬ 
φου 4 του άρθρου 15 ν. 3259/2004. 

Κατά τα λοιπά εφαρμόζονται αναλόγως οι διατάξεις 
των άρθρων 12 έως 15 του ν. 3259/2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2005 

ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 1047750/893/Α0012 (3) 

Παράταση προθεσμιών υποβολής των δηλώσεων φορο¬ 
λογίας εισοδήματος καθώς καιτων συμπληρωματικών 
δηλώσεων και του «Ειδικού Σημειώματος Περαίωσης 
ΦΠΑ» που υποβάλλονται σύμφωνα με τις διατάξεις 
των άρθρων 13 έως και 17 του ν. 3296/2004. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 5 του άρθρου 22 του 
ν. 2020/1992 (ΦΕΚ34Α) μετις οποίες παρέχεται εξουσιο¬ 
δότηση στον Υπουργό Οικονομίας και Οικονομικών να πα¬ 
ρατείνει με απόφαση, τις προθεσμίες που ορίζονται από 
τις κείμενες φορολογικές διατάξεις για υποβολή φορο¬ 
λογικών δηλώσεων σε εξαιρετικές περιπτώσεις. 

2. Την υπ’ αριθμ. 14650/ΔΙΟΕ85/17.3.2004 (ΦΕΚ 519Β’) 
κοινή απόφαση του Πρωθυπουργού και του Υπουργού 
Οικονομίας και Οικονομικών με την οποία μεταβιβάζονται 
αρμοδιότητες από τον Υπουργό Οικονομίας και Οικονο¬ 
μικών στους Υφυπουργούς Οικονομίας και Οικονομικών. 

3. Τις διατάξεις του άρθρου 62 του ν. 2238/1994 (ΦΕΚ 
151 Α’), με τις οποίες ορίζονται οι προθεσμίες υποβολής 
των ετήσιων δηλώσεων φορολογίας εισοδήματος. 

4. Τις διατάξεις των άρθρων 13,14, 15, 16 και 17 του ν. 
3296/2004 (ΦΕΚ253Α). 

5. Την υπ’ αριθμ. 1016122/338/75/0014/ΠΟΛ 1022/ 
15.2.2005 απόφαση του Υπουργού Οικονομίας και Οικο¬ 
νομικών. 

6. Το γεγονός ότι ο εορτασμός της Πρωτομαγιάς θα 
πραγματοποιηθεί την Τετάρτη 11 Μάίου 2005. 

7. Την ανάγκη διευκόλυνσης των φορολογούμενων για 
την ομαλή υποβολή των δηλώσεων φορολογίας εισοδή¬ 
ματος καθώς και των συμπληρωματικών δηλώσεων και 
του «Ειδικού Σημειώματος Περαίωσης ΦΠΑ» που υπο¬ 
βάλλονται κατ’ εφαρμογή των διατάξεων των άρθρων 13 
έως και 17 του ν. 3296/2004. 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Οι προθεσμίες υποβολής των δηλώσεων φορολογίας 
εισοδήματος για τους υπόχρεους που προβλέπει η περί- 
πτ. γ’ της παραγράφου 1 του άρθρου 62 του ν. 2238/1994, 
των οποίων ο Α.Φ.Μ. λήγει στο 4 και μετά, παρατείνεται 
κατά μία (1) ημέρα. 

2. Η υποβολή των συμπληρωματικών δηλώσεων φορο¬ 
λογίας εισοδήματος που υποβάλλονται σύμφωνα με τις 
διατάξεις των άρθρων 13 έως και 17 του ν. 3296/2004, για 
χρήσεις που έληξαν από 1.1.2003 έως και 30.12.2004 πα- 
ρατείνεται μέχρι και την 21η Ιουνίου 2005. Η υποβολή των 
ως άνω δηλώσεων, θα πραγματοποιηθεί ανάλογα με το 
τελευταίο ψηφίο του Αριθμού Φορολογικού Μητρώου 
του υποκειμένου και θα ολοκληρωθεί εντός πέντε (5) ερ¬ 
γασίμων ημερών, ως εξής: 

Τελευταίο ψηφίο ΑΦΜ Ημερομηνία υποβολής 


1-2 

την 21η Ιουνίου 2005 

3-4 

την 22η Ιουνίου 2005 

5-6 

την 23η Ιουνίου 2005 

7-8 

την 24η Ιουνίου 2005 

9-0 

την 27η Ιουνίου 2005 


3. Η υποβολή του «Ειδικού Σημειώματος περαίωσης 
Φ.Π.Α.», σύμφωνα με τις διατάξεις των άρθρων 13-17 του 
ν. 3296/2004 για διαχειριστικές περιόδους που έληξαν 
από 1.1.2003 έως και 31.12.2004 παρατείνεται στις προ¬ 
θεσμίες που ορίζονται στην προηγούμενη παράγραφο 2. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μάίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 1047915/10698/Β0012 (4) 

Παράταση προθεσμίας υποβολής δηλώσεων φορολο¬ 
γίας εισοδήματος ανωνύμων εταιρειών λόγω εορτής 
της Πρωτομαγιάς. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις της παραγράφου 5 του άρθρου 22 


του ν. 2020/1992 (ΦΕΚ 34 Α’), με τις οποίες παρέχεται 
εξουσιοδότηση στον Υπουργό Οικονομίας και Οικονο¬ 
μικών να παρατείνει με απόφαση, τις προθεσμίες που 
ορίζονται από τις κείμενες φορολογικές διατάξεις για 
υποβολή φορολογικών δηλώσεων σε εξαιρετικές περι¬ 
πτώσεις. 

β) Τις διατάξεις του δεύτερου εδαφίου της περίπτωσης 
α’ της παραγράφου 2 του άρθρου 107 του Κώδικα Φορο¬ 
λογίας Εισοδήματος. 

γ) Τις διατάξεις της υπ’ αριθμ. 14650/ΔΙΟΕ85/17.3.2004 
(ΦΕΚ 519Β’) κοινής απόφασης του Πρωθυπουργού και 
του Υπουργού Οικονομίας και Οικονομικών με την οποία 
ανατέθηκαν αρμοδιότητες στους Υφυπουργούς Οικονο¬ 
μίας και Οικονομικών. 

δ) Την αποφυγή δυσχερειών κατά την υποβολή δηλώ¬ 
σεων φορολογίας εισοδήματος, λόγω του εορτασμού 
της Πρωτομαγιάς την Τετάρτη 11 Μάίου 2005. 

ε) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

1. Παρατείνουμε μέχρι την 12η Μάίου 2005, την προθε¬ 
σμία υποβολής δηλώσεων φορολογίας εισοδήματος των 
ημεδαπών ανωνύμων εταιρειών, των οποίων ο αριθμός 
φορολογικού μητρώου (Α.Φ.Μ.) λήγει στο ψηφίο 2. 

2. Η πιο πάνω προθεσμία ισχύει και για τα εγκατεστημέ¬ 
να στη χώρα μας υποκαταστήματα ανωνύμων εταιρειών 
τρίτων χωρών με τις οποίες υφίσταται σύμβαση για την 
αποφυγή της διπλής φορολογίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μάίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-♦- 

Αριθ. 1048225/4307/ΔΕ-Β' (5) 

Ανάθεση διενέργειας φορολογικού ελέγχου. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1 του άρθρου 3 του ν. 
2343/1995 (ΦΕΚ Α211) με τις οποίες συστήθηκαν στο 
Υπουργείο Οικονομικών υπηρεσίες φορολογικού ελέγ¬ 
χου με τον τίτλο Ελεγκτικά Κέντρα. 

2. Τις διατάξεις του π.δ. 284/1988 «Οργανισμός του 
Υπουργείου Οικονομικών» όπως ισχύει. 

3. Τις διατάξεις του π.δ. 280/1997 (ΦΕΚ Α' 203) με τις 
οποίες καθορίσθηκε το οργανωτικό πλαίσιο των Ελεγκτι¬ 
κών Κέντρων. 

4. Την υπ’ αριθμ. 1124040/2112/Α0006/9/11/1998 ΑΥΟ 
(ΦΕΚ 1177) περί ανακατανομής της κατά τόπον αρμοδιό¬ 
τητας μεταξύ του Π.Ε.Κ. Αθηνών και του Π.Ε.Κ. Πειραιά. 

5. Τις διατάξεις του άρθρου 23 του ν. 3259/2004 (Α’ 149) 
περί σύστασης Διαπεριφερειακού Ελεγκτικού Κέντρου 
(Δ.Ε.Κ.) Θεσσαλονίκης στο Υπουργείο Οικονομίας και Οι¬ 
κονομικών. 

6. Την υπ’ αριθμ. 1099054/1224/0006Α/9.12.2004 (Β’ 
1880), «Ορισμός του χρόνου έναρξης λειτουργίας των 
Διαπεριφερειακών Ελεγκτικών Κέντρων (Δ.Ε.Κ.) Αθηνών 

και Θεσσαλονίκης και παύσης λειτουργίας του Εθνικού 
Ελεγκτικού Κέντρου (ΕΘ.Ε.Κ.)». 

7. Την υπ’ αριθμ. 100414/3000/ΔΕ-Β/31.12.2004 (ΦΕΚ Β’ 
3/10.2.2005) περί του ανακαθορισμού της καθ’ ύλην αρ¬ 
μοδιότητας μεταξύ των Δ.Ο.Υ., Π.Ε.Κ. και Δ.Ε.Κ., σε θέ¬ 
ματα φορολογικού ελέγχου. 

8. Τις διατάξεις της παραγράφου 12 του άρθρου 8 του 
ν. 2873/2000 (ΦΕΚ Α' 285), με τις οποίες ορίζεται ότι με 
αποφάσεις του Υπουργού Οικονομικών μπορεί να ανατί¬ 
θεται σε μία Ελεγκτική Αρχή η αρμοδιότητα διενέργειας 
τακτικού (οριστικού) φορολογικού ελέγχου όλων των εκ¬ 
κρεμών υποθέσεων των υποχρέων, των οποίων οι εκκρε¬ 
μείς υποθέσεις υπάγονται κατά τις κείμενες διατάξεις, 
στην ελεγκτική αρμοδιότητα διαφορετικών υπηρεσιών. 

9. Τις διατάξεις των παραγράφων 2 και 4 του άρθρου 3 
του ν. 2343/1995, όπως ισχύουν μετά την τροποποίησή 
τους με τις παραγράφους 9, 10 και ειδικότερα της παρα¬ 
γράφου 11 του άρθρου 20 του ν. 2753/1999, με την οποία 
ορίζεται ότι με αποφάσεις του Υπουργού των Οικονομι¬ 
κών που δημοσιεύονται στην Εφημερίδα της Κυβερνήσε- 
ως είναι δυνατόν να ανατίθεται στα Ελεγκτικά Κέντρα η 
διενέργεια τακτικού (οριστικού) φορολογικού ελέγχου 
και υποθέσεων επιτηδευ ματιών και φορολογουμένων γε¬ 
νικά, ανεξάρτητα της καθ’ ύλην και τόπο αρμοδιότητάς 
τους, οι οποίες παρουσιάζουν σημαντικό φορολογικό εν¬ 
διαφέρον ή σχετίζονται με υποθέσεις της αρμοδιότητάς 
τους και απαιτούν τη διεξαγωγή ενιαίου φορολογικού 
ελέγχου ή δεν μπορούν να ελεγχθούν από την αρμόδια 
φορολογική αρχή. 

10. Τις διατάξεις του ν.3259/2004 (ΦΕΚΑ’ 149). 

11. Τις διατάξεις του ν. 3283/2004 (ΦΕΚ Α’ 210) 

12. Τις διατάξεις του ν. 3312/16.2.2005 (ΦΕΚΑ’ 35) 

13. Την υπ’ αριθμ. 14650/ΔΙΘΕ85/17.3.2004 (ΦΕΚ 519 
Β'/17.3.2004) κοινή απόφαση του Πρωθυπουργού και του 
Υπουργού Οικονομίας και Οικονομικών «Καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών». 

14. Το υπ’ αριθμ. 1417/14.2.2005 έγγραφο της Δ.Ο.Υ. Α’ 
Χανίων με το οποίο ζητεί την ανάθεση διενέργειας φορο¬ 
λογικού ελέγχου της ΑΝΩΝΥΜΗΣ ΝΑΥΤΙΛΙΑΚΗΣ ΕΤΑΙ¬ 
ΡΙΑΣ Α.Ε. «ΑΝΕΚ ΕΙΝΕ3» σε άλλη ελεγκτική υπηρεσία, 
αποφασίζουμε: 

Αναθέτουμε στον Προϊστάμενο του Περιφερειακού 
Ελεγκτικού Κέντρου (Π.Ε.Κ.) Πειραιά τη διενέργεια τακτι¬ 
κού (οριστικού) φορολογικού ελέγχου όλων των ανέλε¬ 
γκτων χρήσεων σύμφωνα με τις ισχύουσες διατάξεις, της 
ΑΝΩΝΥΜΗΣ ΝΑΥΤΙΛΙΑΚΗΣ ΕΤΑΙΡΙΑΣ Α.Ε. «ΑΝΕΚ ΕΙΝΕ5» 
(ΑΦΜ : 094024650 - ΑρμόδιαΔ.Ο.Υ. Α’ Χανίων). 

Η απόφαση αυτή, που δεν προκαλεί δαπάνη σε βάρος 
του Κρατικού Προϋπολογισμού, να δημοσιευθεί στην 
Εφημερίδα της Κυβερνήσεως. 

Αθήνα, 11 Μάίου 2005 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 


Αριθ.7188 (6) 

Συγκρότηση Γνωμοδοτικής Επιτροπής για την αξιολόγη¬ 
ση των προτάσεων που υποβλήθηκαν στο πλαίσιο της 
Κατηγορίας Πράξεων 2.3.2.β «Δημιουργία εικονικών 
επιχειρήσεων στα ΤΕΕ» της Ενέργειας 2.3.2 «Ανάπτυ¬ 
ξη των Τεχνικών Επαγγελματικών Εκπαιδευτήριων 
(ΤΕΕ) και των Σχολικών Εργαστηριακών Κέντρων 
(ΣΕΚ)του Μέτρου 2.3.του ΕΠΕΑΕΚ II, που συγχρημα- 
τοδοτείται απάτην Ευρωπαϊκή Ένωση. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 29Α ν. 1558/1985 «Κυβέρ¬ 
νηση και Κυβερνητικά όργανα» (ΦΕΚ 137/Α) όπως συ¬ 
μπληρώθηκε με το άρθρο 27 του ν. 2081/1992 (ΦΕΚ 154/ 
Α) και αντικαταστάθηκε με το άρθρο 1 παρ. 2α του ν. 
2469/1997 (ΦΕΚ38/Α). 

2. Την απόφαση της Επιτροπής των Ε.Κ. με αρ. 0(2004) 
2414/3.12.2004 για την τροποποίηση της απόφασης αρ. 
0(2000) 3405/28.11.2000, σχετικά με την έγκριση του Κοι¬ 
νοτικού Πλαισίου Στήριξης για τις κοινοτικές διαρθρωτι¬ 
κές παρεμβάσεις στις περιφέρειες που υπάγονται στο 
στόχο 1 και στην Ελλάδα. 

3. Τον. 2860/2000 (ΦΕΚ251/Α/14.11.2000) ο οποίος ανα- 
φέρεται στη «Διαχείριση, παρακολούθηση, και έλεγχο του 
Γ Κοινοτικού Πλαισίου Στήριξης και άλλες διατάξεις» και ει¬ 
δικότερα το άρθρο 4 παρ. 3, καθώς και τις τροποποιήσεις 
του ν. 3193/2003, άρθρο 17 (ΦΕΚ 266/20.11.2003). 

4. Την κοινή υπουργική απόφαση (ΦΕΚ 1533/Β7 
14.12.2000) για τη «Σύσταση Ειδικής Υπηρεσίας Διαχείρι- 
σηςτου Επιχειρησιακού Προγράμματος Εκπαίδευσης και 
Αρχικής Επαγγελματικής Κατάρτισης». 

5. Το Συμπλήρωμα Προγραμματισμού όπως εγκρίθηκε 
στις 29.5.2001 με απόφαση της 1ης Επιτροπής Παρακο¬ 
λούθησης του Επιχειρησιακού Προγράμματος Εκπαίδευ¬ 
σης και Αρχικής Επαγγελματικής Κατάρτισης και της τρο¬ 
ποποίησής του και ειδικότερα το τμήμα που αναφέρεται 
στο Μέτρο που εντάσσεται η πράξη για την οποία γίνεται 
η πρόσκληση, καθώς και τους δυνητικούς Τελικούς Δικαι¬ 
ούχους και τα κριτήρια επιλογής των πράξεων όπως πε- 
ριγράφονται στην παραπάνω απόφαση. 

6. Τις διατάξεις του π.δ. 121/2004 (ΦΕΚ 84/τ.Α/10.3.2004) 
«Διορισμός Υπουργών και Υφυπουργών». 

7. Την υπ’ αριθμ.ΣΤ5/35235/16.4.2004 (ΦΕΚ583/τ.Β’/ 

19.4.2004) απόφαση της Υπουργού Παιδείας περί μετα¬ 
βίβασης δικαιώματος υπογραφής «Με εντολή Υπουρ¬ 
γού». 

8. Το υπ’ αριθμ. Φ.908/32075/Η/2.4.2004 (ΦΕΚ 109τ.Γ’/ 

19.4.2004) , έγγραφο με θέμα «Διορισμός Ειδικού Γραμ¬ 
ματέα Υπηρεσιών Ενιαίου Διοικητικού Τομέα Θεμάτων 
ΕΈ. και ΚΠΣτου ΥΠΕΠΘ». 

9. Την υπ’ αριθμ. 20295/16.11.2004 πρόσκληση υποβο¬ 
λής προτάσεων του ΕΠΕΑΕΚ II στα πλαίσια της Κατηγο¬ 
ρίας Πράξεων 2.3.2.β «Δημιουργία εικονικών επιχειρήσε¬ 
ων στα ΤΕΕ» της Ενέργειας 2.3.2 του ΕΠΕΑΕΚΙΙ. 

10. Την υπ’ αριθμ. 67/5.1.2005 τροποποίηση της πρό¬ 
σκλησης υποβολής προτάσεων του ΕΠΕΑΕΚ II στα πλαί¬ 
σια της Κατηγορίας Πράξεων 2.3.2.β «Δημιουργία εικονι¬ 
κών επιχειρήσεων στα ΤΕΕ» της Ενέργειας 2.3.2 του 
ΕΠΕΑΕΚΙΙ. 

11. Τις υπάρχουσες υπηρεσιακές ανάγκες και συγκε¬ 
κριμένα: την αποτελεσματικότερη λειτουργία της υπηρε¬ 
σίας και την καλύτερη εξυπηρέτηση του πολίτη καθώς και 
τη λειτουργία του εν λόγω συλλογικού οργάνου εκτός 
ωραρίου εργασίας για υπαλλήλους ή μισθωτούς του Δη¬ 
μοσίου, ΝΠΔΔ και ΟΤΑ. 

12. Ότι προκαλείται δαπάνη που θα καλυφθεί από την 
Τεχνική Βοήθεια του Επιχειρησιακού Προγράμματος Εκ¬ 
παίδευσης και Αρχικής Επαγγελματικής Κατάρτισης, το 
ύψος της οποίας θα καθοριστεί με κοινή υπουργική από¬ 
φαση, σύμφωνα με το ν. 3205/2003. 

13. Το γεγονός ότι οι προτάσεις που θα αξιολογηθούν 
θεωρούνται πλήρεις από πλευράς τυπικών στοιχείων, 
αποφασίζουμε: 

Τη συγκρότηση πενταμελούς Γνωμοδοτικής Επιτροπής 
για την αξιολόγηση των προτάσεων των υποψήφιων Τελι- 
κών Δικαιούχων, ως ακολούθως: 

1. Σπυρίδων Αμούργης, Αντιπρόεδρος ΕΑΠ, ως Πρόε¬ 
δρος. 

2. Νίκος Λορέντζος, Καθηγητής ΓΠΑ, ως μέλος. 

3. Νικήτας Κουτσούκης, Επίκουρος Καθηγητής, ως μέλος. 

4. Πολυξένη Γεωργαντζέλη, Προϊσταμένη Τμήματος Β- 
ΤΕΕ, ως μέλος. 

5. Χρήστος Υφαντής, Στέλεχος Ε.Υ.Δ.-ΕΠΕΑΕΚ, ως μέλος. 

Γραμματέαςγιατη διαδικασία αξιολόγησης ορίζεταιη κα 

Ράπτη Γιάννα, συνεργάτης του Πανεπιστημίου Αιγαίου. 

Έργο της Γνωμοδοτικής Επιτροπής είναι η αξιολόγηση 
των προτάσεων που υποβλήθηκαν όσον αφορά στο φυσι¬ 
κό και οικονομικό αντικείμενο ως προς τα κριτήρια αξιο¬ 
λόγησης των ομάδων κριτηρίων Δ, Ε, ΣΤ, σύμφωνα με α) 
τα αναφερόμενα στις ενότητες 8 και 9 της σχετικής πρό¬ 
σκλησης και β) το Τεχνικό Δελτίο Έργου/υποέργων 
(ΤΔΕ/Υ) και τα επισυναπτόμενα στην υποβληθείσα πρό¬ 
ταση Έντυπα που ορίζονται στην πρόσκληση. 

Οι προτάσεις θα αξιολογηθούν από τη Γνωμοδοτική 
Επιτροπή, τα μέλη της οποίας θα συμπληρώσουν φύλλα 
αξιολόγησης σύμφωνα με τα κριτήρια και τα οριζόμενα 
στις ενότητες 8 και 9 της σχετικής πρόσκλησης υποβολής 
προτάσεων και μετά από ανταλλαγή απόψεων επί των 
αναφερόμενων κριτηρίων, του περιεχομένου του ΤΔΕ/Υ 
και των επισυναπτόμενων στην πρόταση εντύπων. 

Ειδικότερα, η Γνωμοδοτική Επιτροπή: 

• Βαθμολογεί τις προτάσεις για τα επιμέρους κριτήρια 
των ομάδων Δ, Ε και ΣΤ (κλίμακα 1 έως 10). 

• Απορρίπτει όσες προτάσεις έχουν λάβει βαθμό χαμη¬ 
λότερο του έξι (6) σε κάποιο από τα κριτήρια των ομάδων 
Δ, Ε, ΣΤ. 

• Υπολογίζειτοντελικό βαθμό της κάθεπρότασης, λαμ- 
βάνοντας υπόψη τους σχετικούς συντελεστές βαρύτητας 
του κάθε κριτηρίου. 

• Απορρίπτει όσες προτάσεις έχουν συγκεντρωτική 
βαθμολογία χαμηλότερη από έξι (6). 

• Ιεραρχεί τις αποδεκτές προτάσεις με βάση την τελική 
βαθμολογία. 

Από τον Πίνακα των ιεραρχημένων προτάσεων θα επιλε- 
γεί για ένταξη μία μόνο πρόταση, εκείνη η οποία θα συγκε¬ 
ντρώσει την υψηλότερη τελική βαθμολογία όπως προκύ¬ 
πτει από τη διαδικασία αξιολόγησης. Σε περίπτωση ισοβαθ¬ 
μίας η τελική απόφαση για την ανάδειξη Τελικού/ών 


Δικαιούχου/ων θα ληφθεί από τη Γνωμοδοτική Επιτροπή, η 
οποία θα αποφασίσει την κατανομή του φυσικού αντικειμέ¬ 
νου και του προϋπολογισμού στις εγκεκριμένες προτάσεις. 

Η απασχόληση των ανωτέρω θα διαρκέσει 2 μήνες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Απριλίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθ. 7680 (7) 

Συγκρότηση Γνωμοδοτικής Επιτροπής για την αξιολόγηση 
των προτάσεων που υποβλήθηκαν στο πλαίσιο της Κα¬ 
τηγορίας Πράξεων 3.1.2.β «Ενθάρρυνση επιχειρηματι¬ 
κών δράσεων, καινοτομικών εφαρμογών και μαθημάτων 
επιλογής φοιτητών και σπουδαστών» της Ενέργειας 
3.1.2 «Προγράμματα Επιχειρηματικότητας στην Τριτο¬ 
βάθμια Εκπαίδευση»του Μέτρου 3.1 του ΕΠΕΑΕΚΙΙ, που 
συγχρηματοδοτείται απάτην Ευρωπαϊκή Ένωση. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 29Α ν. 1558/1985 «Κυβέρ¬ 
νηση και Κυβερνητικά όργανα» (ΦΕΚ 137/Α) όπως συ¬ 
μπληρώθηκε με το άρθρο 27 του ν. 2081/1992 (ΦΕΚ 
154/Α) και αντικαταστάθηκε με το άρθρο 1 παρ. 2α του ν. 
2469/97 (ΦΕΚ38/Α). 

2. Απόφαση της Επιτροπής με Αρ. 0(2004)2414/ 
3.12.2004 «για την τροποποίηση της απόφασης αρ. 
0(2000)/3405/28.11.2000 με την οποία εγκρίνεται το Κοι¬ 
νοτικό Πλαίσιο Στήριξης για κοινοτική διαρθρωτική ενί¬ 
σχυση στο πλαίσιο του στόχου 1 στην Ελλάδα». 

3. Το Ν. 2860/2000(ΦΕΚ251/Α/14.11.2000) ο οποίος 
αναφέρεται στην «Διαχείριση, παρακολούθηση, και έλεγ¬ 
χο του Γ Κοινοτικού Πλαισίου Στήριξης και άλλες διατά¬ 
ξεις» και ειδικότερα το άρθρο 4 παρ. 3, καθώς καιτιςτρο- 
ποποιήσεις του ν. 3193/2003, άρθρο 17 (ΦΕΚ 266/ 
20.11.2003). 

4. Την κοινή υπουργική απόφαση (ΦΕΚ 1533/Β7 
14.12.2000) για την «Σύσταση Ειδικής Υπηρεσίας Διαχεί¬ 
ρισης του Επιχειρησιακού Προγράμματος Εκπαίδευσης 
και Αρχικής Επαγγελματικής Κατάρτισης». 

5. Το Συμπλήρωμα Προγραμματισμού όπως εγκρίθηκε 
στις 29.5.2001 με απόφαση της 1ης Επιτροπής Παρακο¬ 
λούθησης του Επιχειρησιακού Προγράμματος Εκπαίδευ¬ 
σης και Αρχικής Επαγγελματικής Κατάρτισης και της τρο¬ 
ποποίησής του (2280/15.2.2005) και ειδικότερα το τμήμα 
που αναφέρεται στο Μέτρο που εντάσσεται η πράξη για 
την οποία γίνεται η πρόσκληση, καθώς και τους δυνητι¬ 
κούς Τελικούς Δικαιούχους και τα κριτήρια επιλογής των 
πράξεων όπως περιγράφονται στην παραπάνω απόφαση. 

6. Τις διατάξεις του π.δ. 121/2004 (ΦΕΚ 84/τ.Α/ 

10.3.2004) «Διορισμός Υπουργών και Υφυπουργών». 

7. Την υπ’ αριθμ. ΣΤ5/35235/16.4.2004 (ΦΕΚ583/τ.Β’/ 

19.4.2004) απόφαση της Υπουργού Παιδείας περί μετα¬ 
βίβασης δικαιώματος υπογραφής «Με εντολή Υπουρ¬ 
γού». 

8. Το υπ’ αριθμ. Φ.908/32075/Η/2.4.2004 (ΦΕΚ 109τ.Γ’ / 
19.4.2004), έγγραφο με θέμα: «Διορισμός Ειδικού Γραμ¬ 
ματέα Υπηρεσιών Ενιαίου Διοικητικού Τομέα Θεμάτων 
Ε.Ε. και ΚΠΣ του ΥΠΕΠΘ». 

9. Την υπ’ αριθμ. 20294/16.11.2004 πρόσκληση υποβο¬ 
λής προτάσεων του ΕΠΕΑΕΚ II στα πλαίσια της Κατηγο¬ 
ρίας Πράξεων 3.1.2β «Ενθάρρυνση επιχειρηματικών δρά¬ 
σεων, καινοτομικών εφαρμογών και μαθημάτων επιλογής 
φοιτητών και σπουδαστών»της Ενέργειας 3.1.2 του ΕΠΕ¬ 
ΑΕΚ II. 

10. Την υπ’ αριθμ. 472/17.1.2005 τροποποίηση της πρό¬ 
σκλησης υποβολής προτάσεωντου ΕΠΕΑΕΚ II στα πλαίσια 
της Κατηγορίας Πράξεων 3.1.2β «Ενθάρρυνση επιχειρη¬ 
ματικών δράσεων, καινοτομικών εφαρμογών και μαθημά¬ 
των επιλογής φοιτητών και σπουδαστών» της Ενέργειας 
3.1.2του ΕΠΕΑΕΚΙΙ. 

11. Τις υπάρχουσες υπηρεσιακές ανάγκες και συγκε¬ 
κριμένα: την αποτελεσματικότερη λειτουργία της υπηρε¬ 
σίας και την καλύτερη εξυπηρέτηση του πολίτη καθώς και 
τη λειτουργία του εν λόγω συλλογικού οργάνου εκτός 
ωραρίου εργασίας για υπαλλήλους ή μισθωτούς του Δη¬ 
μοσίου, ΝΠΔΔ και ΟΤΑ. 

12. Ότι προκαλείται δαπάνη που θα καλυφθεί από την 
Τεχνική Βοήθεια του Επιχ/κού Προγράμματος Εκπαίδευ¬ 
σης και Αρχικής Επαγγελματικής Κατάρτισης, το ύψος 
της οποίας θα καθοριστεί με κοινή υπουργική απόφαση, 
σύμφωνα με το ν. 3205/2003. 

13. Το γεγονός ότι οι προτάσεις που θα αξιολογηθούν 
θεωρούνται πλήρεις από πλευράς τυπικών στοιχείων, 
αποφασίζουμε: 

Τη συγκρότηση επταμελούς Γνωμοδοτικής Επιτροπής 
για την αξιολόγηση των προτάσεων των Ιδρυμάτων Ανώ¬ 
τατης Εκπαίδευσης ή τις Συμπράξεις αυτών, ως ακολού¬ 
θως: 

1. ΣκιαδάςΔημήτριος Ειδικός Γραμματέας Ε.Ε και ΚΠΣ, 
ως Πρόεδρος. 

2. Σούτσας Κων/νος, Ειδικός Γ ραμματέας Ανώτατης Τε¬ 
χνολογικής Εκπαίδευσης ως αναπληρωτής, Πρόεδρος. 

3. Βασιλείου Δημήτριος, καθηγητής ΕΑΠ, ως μέλος. 

4. Αγγελόπουλος Κων/νος, Υπουργείο Ανάπτυξης, ως 
μέλος. 

5. Παπαγιάννη Ιωάννα, εκπρόσωπος ΣΕΒ, ως μέλος. 

6. Κίτσιος Ευάγγελος, στέλεχος ΕΥΔ ΕΠΕΑΕΚ, ως μέ¬ 
λος. 

7. Λάκκα Σπυριδούλα, στέλεχος ΕΥΔ ΕΠΕΑΕΚ, ως μέ¬ 
λος. 

Γραμματείς για τη διαδικασία αξιολόγησης ορίζονται η 
Κεφάλα Παναγιώτα, συνεργάτηςτου Δημοκρίτειου Πανε¬ 
πιστημίου και η Σιανούδη Μαρία συνεργάτηςτου ΚΕΘΙ. 

Έργο της Γνωμοδοτικής Επιτροπής είναι η αξιολόγηση 
των προτάσεων που υποβλήθηκαν όσον αφορά στο φυσι¬ 
κό και οικονομικό αντικείμενο ως προς τα κριτήρια αξιο¬ 
λόγησης των ομάδων κριτηρίων Δ, Ε, ΣΤ, σύμφωνα με α) 
τα αναφερόμενα στις ενότητες 8 και 9 της σχετικής πρό¬ 
σκλησης και β) το Τεχνικό Δελτίο Έργου/υποέργων 
(ΤΔΕ/Υ) και τα επισυναπτόμενα στην υποβληθείσα πρό¬ 
ταση Έντυπα που ορίζονται στην πρόσκληση. 

Οι προτάσεις θα αξιολογηθούν από τη Γνωμοδοτική 
Επιτροπή, τα μέλη της οποίας θα συμπληρώσουν φύλλα 


αξιολόγησης σύμφωνα με τα κριτήρια και τα οριζόμενα 
στις ενότητες 8 και 9 της σχετικής πρόσκλησης υποβολής 
προτάσεων και μετά από ανταλλαγή απόψεων επί των 
αναφερόμενων κριτηρίων, του περιεχομένου του ΤΔΕ/Υ 
και των επισυναπτόμενων στην πρόταση εντύπων. 

Ειδικότερα, η Γνωμοδοτική Επιτροπή: 

• Βαθμολογεί τις προτάσεις για τα επιμέρους κριτήρια 
των ομάδων Δ, Ε και ΣΤ (κλίμακα 1 έως 10), λαμβάνοντας 
υπόψη και τους σχετικούς συντελεστές βαρύτητας του 
κάθε κριτηρίου. 

• Ιεραρχεί τις αποδεκτές προτάσεις με βάση την τελική 
βαθμολογία. 

• Απορρίπτει όσες προτάσεις έχουν λάβει βαθμό χαμη¬ 
λότερο του οκτώ (8) στα κριτήρια των ομάδων Δ, Ε, ΣΤ. 

• Προσκαλείτους προτείνοντες φορείς σε προφορική 
παρουσίαση των προτάσεών τους και παροχή διευκρινή- 
σεων που τα μέλη της επιτροπής θα ζητήσουν 

• Βαθμολογεί την παρουσίαση (κλίμακα 1 έως 10) 

Ο τελικός βαθμός για τα κριτήρια Δ, Ε, και ΣΤ είναι ο 
σταθμικός μέσος των δύο βαθμών της γνωμοδοτικής επι¬ 
τροπής χρησιμοποιώντας ως συντελεστή στάθμισης 30% 
για την παρουσίαση και 70% για την βαθμολόγηση των 
υποβληθεισών προτάσεων. 

Από τον Πίνακα των ιεραρχημένων προτάσεων επιλέγο¬ 
νται για ένταξη οι προτάσεις με την υψηλότερη τελική 
βαθμολογία έως εξαντλήσεως του διαθέσιμου προϋπο¬ 
λογισμού της πρόσκλησης για την κάλυψη δαπανών υλο¬ 
ποίησης της Πράξης όπως προκύπτουν από την διαδικα¬ 
σία αξιολόγησης. 

Η απασχόληση των ανωτέρω θα διαρκέσει 2 μήνες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Μάίου 2005 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

( 8 ) 

Απόκτηση της Ελληνικής ιθαγένειας από τον ομογενή 
Μαρτάσοβ Γκελάκις (Μεάεεον ΟυθΙαΙάε) του Ευσταθή 
και της Σάία. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 11170/22.4.2005 απόφαση του Γενι¬ 
κού Γραμματέα Περιφέρειας Κρήτης, που εκδόθηκε σύμ¬ 
φωνα με τις κείμενες διατάξεις, γίνεται δεκτή η από 
29.10.2004 αίτηση του ομογενούς Μαρτάσοβ Γκελάκις 
(Μαάαεον ΘυθΙαΙάε) του Ευσταθή και της Σάϊα, περί χο¬ 
ρήγησης της Ελληνικής ιθαγένειας και εγκρίνεται ο εξελ- 
ληνισμόςτου επωνύμου του από Μαρτάσωβ σε Μαρτασί- 
δης. 

Την Ελληνική ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 

ΣΕΡΑΦΕΙΜ ΤΣΟΚΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ή«ρ: νννννν.βΐ.ςι- 


ΡΑΧ 210 52 21 004 

Θ-ΓΠ3Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ.Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυιΌ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ : 210 - 4071010 ίηΙθΓΠθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίει-πεί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


»Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευιΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ευ ιό. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίεπτεί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























